stanford-oval/wikipedia huggingface dataset:
ביטלמניה
סיום התופעה

התופעה דעכה עם הפסקת הופעות הביטלס. במרץ 1966 העניק לנון ראיון ארוך לשבועון בריטי ובו דיבר בין השאר על הכנסייה. הוא אמר שלפי התרשמותו יותר ויותר בני נוער נוטשים את הכנסייה, שהתרחקה מהאידיאליים הראשוניים של ישו, לדבריו, הביטלס הם יותר פופולריים בקרב הנוער מישו. הדברים, שעברו ללא התייחסות מיוחדת בבריטניה, התפרסמו באוגוסט אותה שנה וזכו לכותרות שהוציאו את הדברים מהקשרם בארצות הברית. לפי הכותרת אמר לנון ש"הביטלס יותר גדולים מישו". הדבר הוביל לגל שנאה בעת הופעתם האחרונה של הביטלס בארצות הברית. חברי קו קלוקס קלאן ארגנו שריפות פומביות של תקליטי ביטלס בערי דרום ארצות הברית, תחנות רדיו החרימו את השירים ובריונים איימו ואף תקפו מעריצים ואיימו על שלום הלהקה עצמה. חוויות אלה, יחד עם תחושת המיאוס של חברי הלהקה מהעובדה שאינם יכולים לנגן חומרים חדשניים בהופעות ונאלצים לנגן שוב ושוב חומרים ישנים באיכות צליל נוראה, תרמו לבסוף לסיום ההופעות החיות. עם סיומן של ההופעות החיות דעכה גם הביטלמניה ופינתה את מקומה להערכה אמנותית מפוכחת יותר של הישגי הלהקה שבאו לאחר מכן.
התייחסות הביטלס לביטלמניה והשפעתה עליהם

הביטלס עצמם התייחסו לתופעה בסרטם "A Hard Day's Night" שבין השאר מציג את המעריצות ההיסטריות שמלוות את הלהקה לכל מקום ואת התופעה בכללותה. תופעות ההיסטריה שתועדו בטלוויזיה ובקולנוע הובילו לכך שהתנהגות זו (צרחות, התעלפויות, התגודדות בשדות תעופה ולפני מלונות) הועתקה וחוקתה ברחבי העולם כ"התנהגות מקובלת" בהגעתם של חברי הלהקה לעיר כלשהי ולהופעה בה. הדבר מנע מחברי הלהקה קשר ישיר עם הקהל והסביבה ולרוב לא יצאו כלל מחדר המלון שלהם, פרט להופעה ולנסיעות ולא תמיד ידעו היכן הם נמצאים.
חברי הלהקה עצמם סבלו מהטירוף סביבם; ג'ורג' האריסון כתב בספרו האוטוביוגרפי "I Me Mine" שהשנים האלו היו בעבורו גיהנום, ובאנתולוגיה של הלהקה סיפר פול מקרטני שהצרחות בהופעות היו כה רמות עד שחברי הלהקה לא שמעו את עצמם על הבמה, והיה זה אחד הגורמים לכך שהפסיקו להופיע ובמקום זאת התמקדו יותר בהקלטות אולפן.
למרות שעל פני השטח נראה כאילו חברי הלהקה גרפו לכיסם הון רב הן ישירות מההופעות והן מתמלוגים על מוצרי קידום מכירות (מרצ'נדייז כגון בובות, ביגוד, הדפסות על כל מוצר צריכה אפשרי) לא כך היה. אמרגנם, בריאן אפשטיין היה איש עסקים נאיבי ואיבד שליטה. הופעות מקומיות הזרימו סכומי עתק לכיסם של אמרגנים מקומיים ולא לחברי הלהקה, עקב חוזים רשלניים וניהול משא ומתן כושל מצידו של אפשטיין. בתחילה לא היה כל רישוי לייצור מוצרי-ביטלס, כאשר קמה חברה שדאגה לרישוי ולייצור מוצרים אלו קיבלו חברי הביטלס רק 10% מההכנסות, שהתחלקו ביניהם ובין אפשטיין.
ב-1977 הועלה בברודוויי מחזמר בשם זה שעסק בלהקה, והוצג 1,006 פעמים, עד שירד מהבמה בשנת 1979. המחזמר אף זכה בפרס טוני על עיצוב התאורה.
ראו גם

בליברס
סוויפטיז
אליל נוער
היסטריה המונית
הערות שוליים

↑  דף המסכם את הנושא באתר Beatles no. 9
↑  מסע הקסם המסתורי - פרק 16: חיפושיות למכירה, בסוף הפרק (icast)
| הביטלס |
| --- | --- | --- |
ג'ון לנון • פול מקרטני • ג'ורג' האריסון • רינגו סטאר
פיט בסט • סטיוארט סאטקליף • לנון-מקרטני
| אלבומי אולפן | Please Please Me‏ (1963) • With the beatles‏ (1963) • A Hard Day's Night‏ (1964) • Beatles for Sale‏ (1964) • !Help‏ (1965) • Rubber Soul‏ (1965) • Revolver‏ (1966) • Sgt. Pepper's Lonely Hearts Club Band‏ (1967) • Magical Mystery Tour‏ (1967) • The Beatles‏ (1968) • Yellow Submarine‏ (1969) • Abbey Road‏ (1969) • Let It Be‏ (1970) |  |
| סרטים | ‏A Hard Day's Night‏ (1964) • !Help‏ (1965) • Magical Mystery Tour ‏(1967) • Yellow Submarine ‏ (1968) • Let It Be ‏(1970) • The Beatles: Get Back ‏(2021) |  |
| הנהלה | אלן ויליאמס • בריאן אפשטיין • אלן קליין • אפל רקורדס |  |
| הפקה | ג'ורג' מרטין • ג'ף אמריק • פיל ספקטור • נורמן סמית' • אלן פרסונס • אולפני אבי רוד |  |
| ערכים נוספים | ערכים נוספים |  |
|  | The Quarrymen • ביטלמניה • ריצ'רד לסטר • תאוריית הקשר על מותו של פול מקרטני • מסע הקסם המסתורי • קלאוס פורמן • יוקו אונו • אנתולוגיה • רצח ג'ון לנון • LOVE • פיליפ נורמן • סיד ברנשטיין • החיפושית החמישית • הופעת הביטלס על הגג • פירוק הביטלס |  |
דיסקוגרפיה של הביטלס • שירי הביטלס
אתחול (בדיון)

זיכיון סרטי גודזילה, אשר החל בשנת 1954 עם "גודזילה", עבר אתחול עם "שובו של גודזילה" (1984), "גודזילה 2000: מילניום"‏ (1999), "גודזילה נגד מגאגירוס"(2000),"גודזילה, מוטרה וקינג גידורה" (2001), "גודזילה נגד מכה-גודזילה (מילניום)" (2002), "גודזילה: המלחמות הסופיות" (2004) ו-"גודזילה" (2014).
בתמונה: גודזילה נלחם באנגירוס, מתוך הסרט "גודזילה מכה שנית" (1955).
בסדרות בדיוניות, אתחול או ריבּוּט (מאנגלית: reboot) הוא אמצעי להשלכת כל ההמשכיות של סדרה מבוססת, במטרה ליצור מחדש דמויות, צירי זמן וסיפורי רקע. השימוש במונח זה קיים בצורות שונות של יצירות מדיה בדיוניות, כגון ספרי קומיקס, סדרות טלוויזיה, משחקי וידאו, סרטי קולנוע ועוד.
אטימולוגיה

מקור המונח "ריבוט" (Reboot) הוא בעולם המחשבים, בו פירושו הפעלה מחדש של מערכת ההפעלה של מחשב או מכשיר.
סוגים > סקירה כללית

האתחול מסיר את כל האלמנטים הקשורים בזיכיון שאינם חיוניים לו, על ידי החזרת הסיפור בזיכיון לנקודת הפתיחה שלו, תוך שמירה על מרכיבי הליבה והתמות. מבחינת הקהל, האתחול מחדש מאפשר "כניסה קלה יותר" עבור צופים חדשים, שאינם מכירים יצירות קודמות בסדרה.
סוגים > סקירה כללית > סרטי קולנוע

"אתחול" מאפשר ליוצרי סרטים לשפץ ולרענן סדרות סרטים על מנת למשוך קהל צופים חדש ולהמריץ את ההכנסות של הסדרה. אתחול יכול גם לחדש את העניין בסדרה שכבר אין עניין בה, כאשר התגובות, הן מצד המעריצים והן מצד המבקרים, יכולות להיות חיוביות, שליליות או מעורבות. במקרים רבים, "אתחול" הוא "הימור בטוח" עבור אולפנים, למשל: אתחול של מותג עם בסיס מעריצים מבוסס הוא פרויקט פחות מסוכן (במונחים של רווח צפוי לעומת השקעה), מאשר הפקת תסריט מקורי לחלוטין, אך באותו הזמן - מאפשר הכנסת שינויים במותג הקיים, ובכך מאפשר לאולפנים לפנות לפלחים דמוגרפיים חדשים. כמו כן, אתחולים עשויים לאפשר לבמאים ולמפיקים ללהק אנסמבל של שחקנים צעירים לדמויות ותיקות ומוכרות בסדרות סרטים, וכך למשוך קהל צעיר יותר.
סוגים > סקירה כללית > משחקי וידאו

בתעשיית משחקי הווידאו, אתחולים הם דבר נפוץ מאוד, במיוחד עם זיכיונות שהם סדרה שיש לה מספר רב של חלקים. אתחול של משחקי וידאו משמש על מנת לרענן את העלילה, כמו גם אלמנטים של המשחק.
סוגים > סקירה כללית > ספרי קומיקס

בעולם הקומיקס, המשכיותה של עלילה, המתוארת בסדרת חוברות קומיקס ותיקה, נמחקת על מנת לאפשר להתחיל מחדש, עם דף נקי, כדי שכותבים חדשים יוכלו להגדיר מחדש את הדמויות ולפתוח הזדמנויות לסיפורים חדשים, דבר המאפשר חשיפת הסדרה לקוראים חדשים. לפעמים, ספרי הקומיקס עושים שימוש בעולם העלילתי הפנימי, על מנת להסביר את סיבת האתחול לקוראים; למשל: מיזוג בין יקומים מקבילים או מרחבי-זמן שונים עשויים לשמש כסיבות להרוס וליצור מחדש ומההתחלה את היקום הבדיוני.
דוגמאות > סרטי קולנוע

| שנת השקה מקורית | הסרט המקורי / סדרת הסרטים המקורית | אתחול/אתחולים |
| --- | --- | --- |
| 1932 | המומיה | המומיה (1999) המומיה (2016) |
| 1933 | קינג קונג | קונג: אי הגולגולת (2017) |
| 1954 | גודזילה | שובו של גודזילה (1984) גודזילה 2000 (1999) גודזילה נגד מגאגירוס (2000) גודזילה, מוטרה וקינג גידורה (2001) גודזילה נגד מכה-גודזילה (2002) גודזילה: המלחמות הסופיות (2004) גודזילה (2014) |
| 1962 | ג'יימס בונד | קזינו רויאל (2006) |
| 1963 | הפנתר הוורוד | הפנתר הוורוד (2006) |
| 1968 | כוכב הקופים | כוכב הקופים: המרד (2011) |
| 1978 | ליל המסכות | ליל המסכות (2007) |
| 1979 | מסע בין כוכבים | סטארטרק (2009) |
| 1982 | פולטרגייסט | פולטרגייסט (2015) |
| 1984 | קראטה קיד | קראטה קיד (2010) |
| 1984 | סיוט ברחוב אלם | סיוט ברחוב אלם (2010) |
| 1984 | מכסחי השדים | מכסחות השדים (2016) |
| 1987 | רובוקופ | רובוקופ (2014) |
| 1989 | המעניש | המעניש (2004) המעניש: אזור מלחמה (2008) |
| 1990 | ג'ק ראיין | כל הפחדים כולם (2002) ג'ק ראיין: גיוס הצללים (2014) |
| 1993 | לפרקון | Leprechaun: Origins (2014) |
| 1994 | סטריט פייטר | סטריט פייטר, האגדה על צ'ון לי (2009) |
| 1995–1997 | נאון ג'נסיס אוונגליון | Rebuild of Evangelion (2007) |
| 1996 | הרוח במעטפת | הרוח במעטפת (2017) |
| 2003 | הענק הירוק | הענק הירוק (2008) |
| 2005 | ארבעת המופלאים | ארבעה מופלאים (2015) |
| 2007 | היטמן | היטמן: סוכן 47 (2015) |
| 2011 | הדרדסים | דרדסים: הכפר האבוד (2017) |
דוגמאות > ספרי קומיקס

| שנת השקה מקורית | סדרת הקומיקס המקורית | אתחול/אתחולים |
| --- | --- | --- |
| 1934 | יקום DC | המשבר בעולמות האינסופיים (1986) פלאשפוינט (2011) |
| 1958 | לגיון גיבורי העל | Legion of Super-Heroes (1994) Legion of Super-Heroes (2004) |
| 1984 | צבי הנינג'ה | צבי הנינג'ה (2011) |
| 1992 | Valiant Comics | Valiant Comics (2012) |
| 1997 | Saiyuki | Saiyuki Reload (2002) |
דוגמאות > טלוויזיה

| שנת השקה מקורית | סדרת הטלוויזיה המקורית | אתחול/אתחולים |
| --- | --- | --- |
| 1930 | לוני טונס | המופע של הלוני טונס (2011) Wabbit (2015) |
| 1961 | The Alvin Show (אנ') | אלווין והצ'יפמאנקס (1983) אלווין והצ'יפמאנקס (2007) |
| 1968 | הוואי חמש-אפס | הוואי חמש-אפס (2010) |
| 1973 | דורימון | Doraemon (1979) Doraemon (2005) |
| 1978 | בטלסטאר גלקטיקה | בטלסטאר גלקטיקה (2004) |
| 1981 | עכבר בלש | סוכן חשאי: עכבר (2015) |
| 1985 | חתולי הרעם | Thundercats (2011) |
| 1985 | דובוני אכפת לי | דובוני אכפת לי (2007) דובוני אכפת לי: ברוכים הבאים לארץ אכפתיה (2012) |
| 1986 | הפוני הקטן שלי | הפוני הקטן שלי: חברות היא קסם (2010) |
| 1987 | צבי הנינג'ה | צבי הנינג'ה (2003) צבי הנינג'ה (2012) |
| 1987 | אגדות ברווזים | סיפורים של ברווזים (2017) |
| 1990 | הברק | הפלאש (2014) |
| 1992 | סיילור מון | Sailor Moon Crystal (2014) |
| 1998 | בנות הפאוור פאף | בנות הפאוור פאף (2016) |
| 1999 | האנטר האנטר | Hunter × Hunter (2011) |
| 2003 | אלכימאי המתכת | Fullmetal Alchemist: Brotherhood (2009) |
| 2003 | הטיטאנים | כוח הטיטאנים (2013) |
ראו גם

רימייק
פריקוול
סיקוול
קומיקס קולנועי
הערות שוליים

1 2 3  Thomas R. Willits. "To Reboot Or Not To Reboot: What is the Solution?". Bewilderingstories.com. נבדק ב-2013-08-20.
1 2 3  Orlando Parfitt. "Forthcoming Franchise Reboots". IGN. נבדק ב-2013-08-20.
1 2 3 4  Erik Norris (2013-03-07). "Why Franchise Reboots Can Be A Good Thing". CraveOnline. אורכב מ-המקור ב-2013-05-20. נבדק ב-2013-08-20.
↑  "Twenty Film Franchises in Need of a Reboot - VideoHound Blogs - VideoHound's Golden Movie Retriever". Movieretriever.com. 2009-04-27. נבדק ב-2013-08-20.
↑  "Sunday Discussion: The Mighty Hollywood Reboot Trend". FirstShowing.net. 2008-10-06. נבדק ב-2013-08-20.
↑  "Lorendiac's Lists: The DC Reboots Since Crisis on Infinite Earths | Comics Should Be Good! @ Comic Book Resources". Goodcomics.comicbookresources.com. 2009-03-16. נבדק ב-2013-08-20.
↑  Crisis on Infinite Earths #1-12 (April 1985 – March 1986)
↑  Flashpoint #1-5 (May – September 2011)
↑  Zero Hour: Crisis in Time #4-0 (Sept. 1994)
↑  Day, Aubrey (2009-12-16). "Decade's Best: Casino Royale". TotalFilm.com. נבדק ב-2013-08-20.
↑  Kevin Melrose (2011-04-07). "Fox's Planet Of The Apes Prequel Gets Renamed … Again – Spinoff Online – TV, Film, and Entertainment News Daily". Spinoff.comicbookresources.com. נבדק ב-2013-08-22.
↑  "Interview: Lexi Alexander - IGN". Movies.ign.com. 2007-12-06. נבדק ב-2013-08-21.
| סיפר |
| --- | --- | --- |
| דמות | פרוטגוניסט • דמות שנייה בחשיבותה (אנ') • דמות שלישית בחשיבותה (אנ') • סיידקיק • אנטגוניסט • נבל-על • דמות משנה • דמות חוזרת • מספר • גיבור • אנטי-גיבור |  |
| עלילה | דיאלוג • מצג • מבנה דרמטי (אנ') • סיפור מסגרת • כלי עלילתי • מקגאפין • נקודת שיא • עימות • תת-עלילה • פלשבק/פלשפורוורד |  |
| רקע | דיסטופיה • אוטופיה • יקום בדיוני • יקום משותף • היסטוריה • היסטוריה בדיונית |  |
| תמה | מוטיב • לייטמוטיב • סאבטקסט • מוסר השכל |  |
| סגנון | אמצעים פיגורטיביים • טכניקות ספרותיות • נקודת תצפית • השעיית הספק • סימבוליזם • אתנחתא קומית |  |
| סיפורת | משל • מעשייה • סיפורת בזק • רומן • נובלה • מחזה • שירה • תסריט • נובליזציה • סיפור קצר |  |
| סוגה | רומן הרפתקאות • רומן פשע • רומן מלחמתי • רומן מערבון • רומן מסתורין • רומן היסטורי • רומן ריאליסטי • רומן רומנטי • רומן ביוגרפי • רומן מכתבים • רומן גרפי • רומן פילוסופי • רומן פוליטי • רומן ארוטי • רומן חניכה • סאגה • פנטזיה (אפלה, חרבות וכשפים) • ספרות בלשית • ספרות אימה • ריאליזם קסום • סאטירה • מדע בדיוני (קשה, צבאי, אופרת חלל, סייברפאנק, סטימפאנק) • מותחן • ספרות ספקולטיבית • ספרות זולה • קומיקס |  |
| נושאים קשורים | זרם התודעה • קהל • מחבר • תורת הספרות • מבנה נרטיבי • נרטולוגיה • רטוריקה |  |
פורטל: ספרות
ביטלג'וז

ערך זה עוסק בכוכב. אם התכוונתם לסרט, ראו .
| --- | --- |

   
 מיקומו של ביטלג'וז בקבוצת הכוכבים אוריון
 נתוני תצפית
 קבוצת כוכבים:  אוריון (כסיל)
 שמות נוספים:  בית אל-ג'וז, בית אגוזה, בית אגוזי, אלפא באוריון
 סוג:  על-ענק אדום
 בהירות נראית:  0.45+ (משתנה: 0.3+ עד 1.3+)
 סיווג ספקטרלי:  M1-2 Ia-Iab
 עלייה ישרה:  05ʰ 55ᵐ 10.29ˢ מילי-שניות קשת בשנה
 נטייה:  ‏25.3″ ‏24′ ‏07°‏+ מילי-שניות קשת בשנה
 משך מחזור השתנות:  משתנה סדיר למחצה SR c
 מאפיינים פיזיים
 בהירות מוחלטת:  5.10- משתנה
 מרחק:  92 ± 427  שנות אור 28.21±130.92  פארסק
 רדיוס:  203 ± 887 רדיוסי שמש
 מסה:  14 מסות שמש
 עוצמת הארה:  פי 63,000 מהשמש
 טמפרטורה:  3,500 K
 מהירות סיבוב:  14.6 ק"מ/שנייה
 גיל:  8 - 8.5 מיליון שנים
 מהירות רדיאלית:  21.91±0.51 קילומטר לשנייה
 היסט:  6.55±0.83 אלפיות של שניות קשת
 מתכתיות:  −0.21 
 
ביטלג'וז (באיות אחר: ביתלג'וז; באנגלית: Betelgeuse) או α באוריון הוא כוכב על-ענק אדום המרוחק כ-650 שנות אור ממערכת השמש. בעברית מקובלים גם השמות הבאים לכוכב זה: בית אל-ג'וז, בית אגוזה ובית אגוזי. כוכב זה הוא השני בבהירות בקבוצת הכוכבים אוריון, והתשיעי בבהירותו בשמי הלילה. הכוכב ממוקם בתוך משושה החורף ומהווה את אחד מקודקודיו של משולש החורף.
מאפיינים

ביטלג'וז הוא מסיווג ספקטרלי M1 Ia-Iab - על-ענק אדום הנמצא בשלב מתקדם של התפתחותו לאחר שכילה את כל המימן שבליבתו להליום ועבר להתכת הליום לפחמן ולחמצן. תהליך זה הביא להתנפחותו לקוטר של כ-440 מיליון ק"מ, כמרחקה של חגורת האסטרואידים מהשמש. הוא אחד מכוכבי השבת היחידים בשמיים שניתן למדוד את קוטרו הזוויתי באמצעות צילום טלסקופי ישיר.  למרות היותו בשלב התפתחות מתקדם, זמן חייו קצר יחסית, גילו מוערך ב-8 - 8.5 מיליוני שנים בלבד והתפתחותו המהירה נובעת ממאסתו הגדולה - כ-14 מסות שמש. תהליכי ההיתוך בליבת הכוכב צפויים להסתיים בתוך כ-10,000 שנים ואז הכוכב יתפוצץ בסופרנובה ובשל הקרבה היחסית למערכת השמש, היא תהיה עם בהירות דומה לשל הירח ותראה גם באור יום. לאחר מכן תהפוך ליבת הכוכב לכוכב נייטרונים. אם מסת הכוכב נמוכה יותר מההערכות (כ-12 מסות שמש בלבד) ייתכן שהכוכב יהפוך לננס לבן נדיר המורכב מחמצן ומניאון.
מאפיינים > השתנות

ביטלג'וז הוא משתנה סדיר למחצה שבהירותו נעה בין דרגה 0.3 (אז הוא הופך להיות השמיני בבהירות) ובין דרגה 1.2 (אז הוא יורד למקום ה-18). השינוי בבהירות נובע מהתנפחות והתכווצות של השכבות החיצוניות של הכוכב, מה שמשנה את רדיוסו מ-550 רדיוסי שמש ועד ל-920 רדיוסי שמש. כאשר הרדיוס קטן, צפיפות הגז עולה ויותר קרינה נבלעת בשכבות הגז ומחממת אותן, ההתחממות מביאה להתפשטות הגז והגדלת הרדיוס, כך שצפיפות הגז יורדת, יותר קרינה עוברת דרך הגז אל מחוץ לכוכב והגז מתקרר ומתכווץ בחזרה.
מאפיינים > דהיית 2020

בראשית 2020, התעמעם אורו של ביטלג'וז במידה שלא נראתה מאז תחילת המדידות האסטרונומיות, אירוע שמכונה בשם "העמעום הגדול". הירידה הפתאומית ברמת האור שנפלט מן הכוכב העלתה סברות כי הוא עומד להפוך לסופרנובה. עם זאת, עד אפריל באותה שנה שבה בהירותו של הכוכב לקדמותה. חוקרים משערים כי מקורה של הדהייה באורו של ביטלג'וז היא בגזים שנפלטו ממנו. הגזים התעבו והפכו לענן אבק, שצמצם לכמה שבועות את האור המגיע מהכוכב לכדור הארץ.
שמו הערבי של הכוכב

השם "בית אל-ג'וז" הוא שיבוש של השם הערבי يد الجوزاء (בתעתיק מדויק: יד אלג'וזאא'), שהיה כינויו של מזל תאומים, אך בהמשך שימש לכינויו של אוריון. בתעתיק ימי הביניים מערבית ללטינית השתבשה האות "י" הערבית (נכתבת עם שתי נקודות דיאקריטיות מתחתיה: ي) ל"ב" (נכתבת עם נקודה דיאקריטית אחת: ب), ו"יד אֶל-ג'וּזַא" הפך ל"בית אל-ג'וז" (או: "אִיבְּט-אֶל-ג'וּזַא").
הערות שוליים

↑  Jonathan Amos, 'Great Dimming' of Betelgeuse star is solved, BBC, 16 June 2021
 ניו יורק טיימס, חוקרים גילו למה הכוכב המרוחק ביטלג'וז התעמעם - הוא "התעטש", באתר הארץ, 16 באוגוסט 2020
 ניו יורק טיימס, למה ביטלג'וז התעמעם? כי הוא פלט אבק כוכבים שכיסה אותו, באתר הארץ, 24 ביוני 2021
| --- | --- |
בקרת זהויות :  GND: 4144977-0  VIAF: 235966631   WorldCat (עם VIAF): 235966631 
השוואת גדלים בין גרמי שמים (בכל תמונה מימין לשמאל):

1. כדור הארץ > נוגה > מאדים > כוכב חמה

2. צדק > שבתאי > אורנוס > נפטון > כדור הארץ

3. סיריוס > השמש > פרוקסימה קנטאורי > צדק

4. אלדברן > ארקטורוס > פולוקס > סיריוס

5. ביטלג'וז > אנטארס > ריג'ל > אלדברן

6. UY במגן > NML בברבור > VY בכלב גדול > ביטלג'וז
ביורן יונסון

ביורן יונסון (באיסלנדית: Björn Jónsson;‏ 8 באוקטובר 1846 – 14 בנובמבר 1912) היה השר לענייני איסלנד בממשלת דנמרק מ-31 במרץ 1909 ועד 14 במרץ 1911. הוא היה אביו של סוון ביירנסון, היחיד שכיהן כעוצר איסלנד ונשיא איסלנד הראשון. יונסון מונה להיות השר לענייני איסלנד לאחר שהנס הפסטין ותומכיו הפסידו בבחירות של 1908, על רקע התנגדות ציבור הבוחרים לטיוטת החוקה החדשה.
יונסון היה ידוע בציבור האיסלנדי בזכות העיתון Ísafold שהוא עסק בעריכתו בין השנים 1874 – 1909, ושבו היה הסופר לעתיד גוד'מונדור קמבן עוזרו. הוא הסתכסך עם הרשויות הדניות כאשר ב-1909 הוא מינה את אחד מתומכיו לתפקיד חבר מועצת המסחר. הדנים הצהירו שמינוי זה נוגד את ההרמוניה ביחסים בין שתי המדינות. בתקופת כהונתו של יונסון התקבל חוק באלת'ינגי לאיסור צריכת אלכוהול.
באת לי פתאום

"באת לי פתאום" הוא סינגל שהוקלט על ידי הזמרת-יוצרת הישראלית קרן פלס, בשיתוף עם הזמרת הישראלית רוני אלטר. השיר יצא לאור ב-12 בדצמבר 2019, כסינגל הרביעי מתוך האלבום שקופים, על ידי חברת התקליטים הד ארצי.
רקע וכתיבה

השיר נכתב והולחן על ידי קרן פלס והופק על ידי גלעד שמואלי.
במקור השיר הוצג בשם "צל על העולם", איתו פלס הופיעה במהלך סיבוב ההופעות "לבד על הפסנתר" בשנת 2015. לשיר זה היה לחן זהה, אך מילות חלק מהבתים וחלקים מהפזמון השתנו בגרסה הסופית של השיר. השיר "צל על העולם" פנה במקור לגבר, בניגוד לשיר הסופי הפונה לאישה. פלס שרה את השיר במהלך כל סיבוב ההופעות שלה באותה שנה. בשנת 2019 החלה לשיר את השיר בגרסתו הסופית במסגרת סיבוב ההופעות האקוסטיות שלה.
וידאו קליפ

הווידאו קליפ הנלווה שצולם לשיר הועלה לערוץ היוטיוב של פלס ב-12 בדצמבר 2019, בסמוך לצאתו כסינגל. בקליפ ניתן לראות את פלס ואלטר משוטטות ברחובות העיר פריז. צילומי הווידאו הקליפ נעשו בפריז שבצרפת במהלך חודש נובמבר באותה שנה.
ביצועים נוספים

ב-10 באפריל 2020 ביצעה פלס את השיר ביצוע מיוחד חוצה יבשות שכלל 25 זמרות ומוזיקאיות מרחבי העולם.
ב-17 בספטמבר של אותה שנה ביצעה פלס את השיר בשיתוף מירי מסיקה במועדון הבארבי בתל אביב, במסגרת מצעד הפזמונים העברי השנתי של גלגלצ ו-ynet לשנת ה'תש"ף, בו השיר הגיע למקום ה-15.
מיקומי שיא

|   ‏‏‏  מצעדים שבועיים (2019-20)> מדינה |   ‏‏‏  מצעדים שבועיים (2019-20)> מצעד |   ‏‏‏  מצעדים שבועיים (2019-20)> מיקום שיא |   ‏‏‏  מצעדים שבועיים (2019-20)>  |
| --- | --- | --- | --- |
|  ישראל | מדיה פורסט ישראל | 5 |  |
|  ישראל | המצעד הרשמי של גלגלצ | 10 |  |
|   ‏‏‏  מצעדים שנתיים (2020)> מדינה |   ‏‏‏  מצעדים שנתיים (2020)> מצעד |   ‏‏‏  מצעדים שנתיים (2020)> מיקום שיא |   ‏‏‏  מצעדים שנתיים (2020)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | גלגלצ | 15 |  |
|  ישראל | מאקו ורדיו תל אביב | 28 |  |
|  ישראל | כאן גימל | 6 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 12 בדצמבר 2019 | סטרימינג • הורדה דיגיטלית | הד ארצי |  |
הערות שוליים

↑  Bat Li Pit’om - באת לי פתאום, באתר genius (באנגלית)
↑  יובל אראל‏, קרן פלס לבד על הפסנתר, בבלוג של יובל אראל, מגזין מוזיקה ותרבות, 6 בפברואר 2015
↑  אסף נבו, ‏ביום של הפצצה: קרן פלס אירחה את רמי קלינשטיין, באתר ‏מאקו‏, 9 בנובמבר 2014
1 2  קרן פלס ורוני אלטר - באת לי פתאום, נבדק ב-2020-05-22
↑  מערכת mako מוזיקה, ‏קרן פלס ורוני אלטר – באת לי פתאום, באתר ‏מאקו‏, 12 בדצמבר 2019
↑   באת לי פתאום - ביצוע מיוחד חוצה יבשות 04/2020, סרטון  באתר יוטיוב (אורך: 2:54)
↑   באת לי פתאום- קרן פלס ומירי מסיקה (מיוחד למצעד הישראלי השנתי תש"פ - בבארבי ת"א), סרטון  באתר יוטיוב (אורך: 3:14)
↑  באת לי פתאום - single, באתר Apple Music (באנגלית)
| קרן פלס |
| --- | --- | --- |
| אלבומי אולפן | אם אלה החיים • מבול • בין העיר לכפר • איך שהשמש תזרח • רמי קלינשטיין קרן פלס • שקופים • שקופים 2 |  |
| אלבומי הופעה | רמי קלינשטיין קרן פלס ההופעה |  |
| סיבובי הופעות | שני פסנתרים • איך שהשמש תזרח • לבד על הפסנתר • רמי קלינשטיין קרן פלס • שקופים בקיץ |  |
| קברט | לילה אחד באפריל |  |
| קרן פלס - שירים |
| --- | --- | --- |
| אם אלה החיים | "איתי" • "אם אלה החיים" • "שמעון השכן" • "פסק זמן" • "זאת שבמקומי" • "רכבת באירופה" |  |
| מבול | "מבול" • "רצה הביתה" • "במכונית ליד הים" • "פיז'ו 92'" • "תקופה של שינויים" |  |
| בין העיר לכפר | "כל היתר חולף" • "שיר לאסף" • "הצפון הפורח" • "תקליט שרוט" |  |
| איך שהשמש תזרח | "לייק וואנקה" • "כלום לא טעים" • "השעות המתות" • "גם אני" • "רק שתבואי" |  |
| רמי קלינשטיין קרן פלס | "עד אשר ישוב" • "לחיות" • "תודה" • "בגידה" |  |
| לילה אחד באפריל | "אסור" • "לילה אחד באפריל" • "כל שנה יש אפריל" |  |
| שקופים | "שקופים" • "מעבר לנהר" • "מי אני?" • "באת לי פתאום" • "שמש תיכנס" • "עוד יום עבר" |  |
| שקופים 2 | "אין סוף ללילה" • "אושר בא והולך" • "ימים אחרים" • "מרחק הזמן" • "לא אבודים" • "מישהו שמח בשבילי" • "שתי גדות" |  |
| שירים נוספים | "רק אלוהים ישפוט אותי" • "בום" • "בשדה מאחורי ביתי" |  |
ברמודה במשחקים הפאראלימפיים

ברמודה השתתפה לראשונה במשחקים הפאראלימפיים באטלנטה (1996) ונטלה חלק בכל אירועי הקיץ הפאראלימפיים מאז. ברמודה מעולם לא נטלה חלק במשחקי החורף הפאראלימפיים.
לאורך השנים רק ארבעה ספורטאים ייצגו את ברמודה במשחקים הפאראלימפיים, כולם בתחרויות רכיבה. קירסטי אנדרסון ייצג את המדינה בשלוש תחרויות פאראלימפיות שונות (1996, 2000, 2004) וג'סיקה קופר לואיס בשלוש תחרויות שונות (2012, 2016, 2020).
ראו גם

ברמודה במשחקים האולימפיים
ברמודה במשחקים האולימפיים לנוער
ברמדה

| ברמדה |
| --- | --- |

תקופה
קרבון מיסיסיפי 355 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי סנפירים בשרניים
סדרה:: Rhizodontiformes
משפחה:: Rhizodontidae
סוג:: ברמדה
מינים
 Barameda decipiens  Barameda mitchelli
שם מדעי
 Barameda

ברמדה (שם מדעי: Barameda; משמעות השם מאבוריג'ינית: "מלכודת דגים") הוא סוג של דג נכחד מהמחלקה בעלי סנפירים בשרניים, אשר התקיים בתקופה קרבון מיסיסיפי באוסטרליה לפני 355 מיליון שנה מזמננו.
הסוג תואר למדע ב-1989 בידי J. A. Long והוא הכיל 2 מינים: Barameda decipiens, שהיה גדול מאוד באורך של 3 עד 4 מטרים ו-Barameda mitchelli, שיה קטן יותר באורך של 35 ס"מ בקירוב. המאובנים שלו התגלו בתצורות "Snowy Plains Formation" שבויקטוריה, אוסטרליה.
מבנה גופו של הברמדה דמה לזה של הריזודוס הקרוב וכמותו היה בעל לסתות עבות וחזקות עם עוצמת נשיכה גבוהה, ניבים מזדקרים מקדמת הגולגולת וסנפירים קטנים עד בינוניים שאולי הותאמו לתנועה על קרקעית הים. ככל הנראה היה טורף מארב שהשתמש בכוח מפתרף כדי לתפוס חסרי חוליות, דגים ואולי גם בעלי ארבע רגליים קדומים.
הערות שוליים

↑  Holland, Timothy; Warren, Anne; Johanson, Zerina; Long, John; Parker, Katherine; Garvey, Jillian (2007-06-12). "A new species of Barameda (Rhizodontida) and heterochrony in the rhizodontid pectoral fin". Journal of Vertebrate Paleontology. 27 (2): 295–315. doi:10.1671/0272-4634(2007)27[295:ANSOBR]2.0.CO;2. ISSN 0272-4634.
↑  Garvey, Jillian M.; Johanson, Zerina; Warren, Anne (2005-03-11). "Redescription of the pectoral fin and vertebral column of the rhizodontid fish Barameda decipiens from the lower carboniferous of Australia". Journal of Vertebrate Paleontology. 25 (1): 8–18. doi:10.1671/0272-4634(2005)025[0008:ROTPFA]2.0.CO;2. ISSN 0272-4634
ביירון בק

| --- | --- |

בק במדי דנוור רוקטס
 לידה:  25 בינואר 1945 (בן 79) אלנסבורג, וושינגטון, ארצות הברית
 עמדה:  פאוור פורוורד, סנטר
 גובה:  2.06 מטרים
 מכללה:  אוניברסיטת דנוור
 דראפט:  בחירה מספר 15, 1967 שיקגו בולס
 קבוצות כשחקן
 1967–1977:  דנוור רוקטס/נאגטס
 הישגים כשחקן
 2 בחירות למשחק האולסטאר של ה-ABA‏ (1969, 1976)
ביירון בק (באנגלית: Byron Beck; נולד ב-25 בינואר 1945) הוא כדורסלן עבר אמריקאי, אשר שיחק בקבוצת דנוור רוקטס/נאגטס מליגות ה-ABA וה-NBA בין השנים 1967–1977. אחד מתשעה שחקנים אשר השתתפו בכל 9 העונות של ה-ABA. ממוצעיו הכוללים לאורך הקריירה הם 11.5 נקודות, 7.0 ריבאונדים ו-1.3 אסיסטים למשחק.
בדצמבר 1977 הופרשה גופייתו, עם המספר "40", על ידי דנוור נאגטס.
קריירת מכללות

בק נולד באלנסבורג שבמדינת וושינגטון, ובין השנים 1963–1965 למד ב"מכללת קולומביה באסין" אשר בעיר פאסקו, וושינגטון. בשנת 1965 עבר לאוניברסיטת דנוור, ובשתי עונותיו בקבוצת הכדורסל של האוניברסיטה קלע 15.4 נקודות והוריד 10.5 ריבאונדים בממוצע למשחק.
קריירת משחק

על אף שנבחר על ידי שיקגו בולס בבחירה ה-15 של דראפט ה-NBA‏ 1967, בחר בק לשחק בדנוור רוקטס מליגת ה-ABA, אשר הוקמה באותה שנה. ב-10 עונותיו בקבוצה הפך לאחד משחקניה המובילים, ונבחר פעמיים להשתתף במשחק האולסטאר של ה-ABA‏ (ב-1969 וב-1976). בעונת 1975/1976, שהייתה האחרונה של ליגת ה-ABA לפני שהתמזגה אל ה-NBA, העפילה דנוור לראשונה בתולדותיה לשלב הגמר, אך הפסידה מול ניו יורק נטס בתוצאה 2–4. בעונת 1976/1977 עבר יחד עם הנאגטס לליגת ה-NBA, ובסיומה פרש ממשחק.
בעת פרישתו הוביל את שחקני מועדון הרוקטס/נאגטס בסך משחקים (747) וריבאונדים (5,261) בקבוצה, וניצב במקום השני בנקודות (8,603) ובמקום השלישי באסיסטים (978).
הערות שוליים

↑  סטטיסטיקות הקריירה של בק, באתר basketball-reference.com
↑  ביוגרפיה, באתר היכל התהילה של הספורט בקולורדו
↑  ממוצעי המכללות של בק, באתר sports-reference.com
↑  רשימת הנבחרים בדראפט 1967, באתר basketball-reference.com
↑  ביירון בק, אגדת כדורסל בדנוור, באתר denverpost.com,‏ 6 במאי 2016